Michael (άλμπουμ)

Το ***Michael*** είναι άλμπουμ με τραγούδια του Μάικλ Τζάκσον, τα οποία δεν είχαν κυκλοφορήσει νωρίτερα. Κυκλοφόρησε στις 10 Δεκεμβρίου 2010, από τις Epic Records και Sony Music Entertainment και περιέχει εκτελέσεις κομματιών από τους Akon, 50 Cent, Λένι Κράβιτζ και Ντέιβ Γκρολ.

Το άλμπουμ είχε 3 singles: το *[[Hold My Hand (τραγούδι, Μάικλ Τζάκσον και Akon)|Hold My Hand]]*, το οποίο κυκλοφόρησε στις 15 Νοεμβρίου 2010, το *[[Hollywood Tonight]]*, το οποίο κυκλοφόρησε στις 11 Φεβρουαρίου 2011, και το *[[Behind the Mask (τραγούδι)|Behind the Mask]]*, το οποίο κυκλοφόρησε στις 21 Φεβρουαρίου 2011. Το μουσικό βίντεο για το *Hold My Hand* είχε διευθυνθεί από τον Μαρκ Πέλινγκτον και έκανε την παγκόσμια πρεμιέρα του στις 9 Δεκεμβρίου 2010. Το βίντεο για το *Hollywood Tonight* είχε διευθυνθεί από τον Γουέιν Άισαμ, ο οποίος ήταν διευθυντής και στο μουσικό βίντεο για το *[[You Are Not Alone]]* το 1995 στην ίδια περιοχή όπου διεύθυνε και το Hollywood Tonight - στο Pantages Theatre κοντά στο Hollywood and Vine. Το βίντεο έκανε την παγκόσμια πρεμιέρα του στις 10 Μαρτίου 2011. Σε αντίθεση με τα άλλα κομμάτια, το *(I Like) The Way You Love Me* κυκλοφόρησε στην Κορέα ως digital single στις 18 Ιανουαρίου 2011.

Την Παρασκευή, 10 Δεκεμβρίου 2010, μια αφίσα 29.070 τετραγωνικών ποδιών (2,701 m2) για το *Michael* ανεγέρθηκε στο Rectory Farm στο Μίντλσεξ, στην Αγγλία, το οποίο μπήκε στο Βιβλίο για τα Ρεκόρ Γκίνες ως η μεγαλύτερη αφίσα στον κόσμο. Το άλμπουμ πώλησε 3 εκατομμύρια αντίτυπα σε 31 περιοχές κατά την πρώτη εβδομάδα κυκλοφορίας του.

## Πληροφορίες για το άλμπουμ

### Προϊστορία και σύνθεση

Η επίσημη ανακοίνωση για την κυκλοφορία του άλμπουμ έγινε στις 12 Νοεμβρίου 2010, με το άλμπουμ να έχει 10 κομμάτια. Το *Breaking News* ήταν το πρώτο κομμάτι από το άλμπουμ που κυκλοφόρησε δημοσίως και ήταν διαθέσιμο για radio airplay. Το τραγούδι ηχογραφήθηκε στο Νιού Τζέρσι το 2007 και σύμφωνα με τη Sony, το κομμάτι «είχε πρόσφατα ολοκληρωθεί». Τα υπόλοιπα κομμάτια ηχογραφήθηκαν σε στούντιο του Λας Βέγκας και του Λος Άντζελες με άγνωστα άτομα. Στα χρόνια πριν τον θάνατο του, ο Τζάκσον αναφέρεται να συνεργάστηκε με σύγχρονους hitmakers όπως ο τραγουδιστής-συνθέτης Akon και ο παραγωγός RedOne. Το πρώτο επίσημο single, *Hold My Hand*, είναι ντουέτο με τον Akon που ηχογραφήθηκε στο Λας Βέγκας το 2008. Ο Κλοντ Κέλι, ο οποίος έγραψε το τραγούδι μαζί με τους Αλιάν Θιαμ και Τζόρτζιο Τούινφορτ, είπε στο HitQuarters ότι το τραγούδι είχε θέματα της φιλίας και της ενότητας. Σε μια σημείωση του, ο Τζάκσον έγραψε ότι θέλει το *Hold My Hand* να είναι το πρώτο single στο επόμενο άλμπουμ του. Ωστόσο, ενώ ήταν μη ολοκληρωμένο, το τραγούδι διέρρευσε τον Ιούλιο του 2008. Πριν την κυκλοφορία του, ο Akon δήλωσε ότι στην τελική εκδοχή θα υπάρχουν περισσότερα φωνητικά του Τζάκσον. Το τραγούδι κυκλοφόρησε παγκοσμίως τη Δευτέρα, 15 Νοεμβρίου στις 12:01 π.μ (EST).

Το άλμπουμ έχει δύο τραγούδια που γράφτηκαν την εποχή του *Thriller*, το *[[Behind the Mask (τραγούδι)|Behind the Mask]]* και το *Much Too Soon*. Το τραγούδι *(I Like) The Way You Love Me* εμφανίστηκε νωρίτερα στο *[[The Ultimate Collection (άλμπουμ, Μάικλ Τζάκσον)|The Ultimate Collection]]* (2004) με τον τίτλο *The Way You Love Me* ως demo. Για το *Michael*, το τραγούδι ολοκληρώθηκε και είχε επιπρόσθετα φωνητικά. Το τραγούδι *Best of Joy* είναι ένα από τα τελευταία τραγούδια που ηχογράφησε ο Τζάκσον κατά τη διάρκεια της ζωής του, αφού το έγραψε και το ηχογράφησε το 2009, τον χρόνο του θανάτου του.

### Εξώφυλλο άλμπουμ

Το εξώφυλλο σχεδιάστηκε από τον Αφροαμερικανό καλλιτέχνη Καντίρ Νέλσον, έχει 2 χερουβείμ που τοποθετούν ένα στέμμα στο κεφάλι του Τζάκσον απέναντι σε τοιχογραφία που δείχνει εικόνες από διαφορετικές στιγμές της καριέρας του. Ο Νέλσον είπε ότι ο Τζάκσον τον είχε συναντήσει αρκετά χρόνια νωρίτερα για να δημιουργήσει ένα project για τη ζωή και την καριέρα τους. Το project ακυρώθηκε, αλλά ξανάρχισε το 2009 από τον Τζων ΜακΚλέιν. «Ο Μάικλ φορά μια χρυσή πανοπλία και κοιτά επίμονα τον θεατή ενώ στέφθηκε από αγγέλους του έρωτα», είπε ο Νέλσον. «Βάζει το χέρι στην καρδιά του και κοιτά τον θεατή, σύμβολο της μεγάλης καρδιάς του Τζάκσον και της δυνατής σύνδεσης του με τους θαυμαστές του. Μια πεταλούδα-μονάρχης κάθεται στον ώμο του, ακόμα ένα σύμβολο της μεταμόρφωσης του Τζάκσον ως τραγουδιστή και καλλιτέχνη, καθώς και σύμβολο της βασιλείας του. Η μουσική του ιστορία εκτυλίσσεται πίσω του». Το αρχικό εξώφυλλο είχε το σύμβολο του Prince κοντά σε ένα κεφάλι τίγρη. Αυτό έδωσε αρχή σε συζητήσεις στο διαδίκτυο για το αν ο Prince συμμετείχε σε κανένα από τα νέα κομμάτια. Η επίσημη απάντηση από τον Prince ήταν «δεν δόθηκε άδεια» και το σύμβολο έχει μετακινηθεί από το εξώφυλλο σε όλες τις επίσημες ιστοσελίδες της Sony.

## Προώθηση

Το *[[Breaking News (τραγούδι)|Breaking News]]* ήταν το πρώτο κομμάτι του άλμπουμ που κυκλοφόρησε. Στις 5 Νοεμβρίου, ένα βίντεο για το τραγούδι κυκλοφόρησε στην επίσημη ιστοσελίδα του Τζάκσον. Ανοίγει με ένα μοντάζ για αρκετά έκτακτα νέα που μετέδωσαν δημοσιογράφοι για τον Τζάκσον, το οποίο ακολουθείται από μια μουσική εισαγωγή για το τραγούδι. Το βίντεο παραπέμπει στις ιστορίες των tabloid και τα νομικά προβλήματα που είχε ο Τζάκσον μέχρι τον θάνατο του. Στις 8 Νοεμβρίου 2010, κυκλοφόρησε η ολοκληρωμένη εκδοχή του τραγουδιού, και ήταν διαθέσιμο στο MichaelJackson.com για 1 εβδομάδα. Το πρώτο single του άλμπουμ, το *[[Hold My Hand (τραγούδι, Μάικλ Τζάκσον)|Hold My Hand]]*, κυκλοφόρησε στις 15 Νοεμβρίου 2010. Το γύρισμα του βίντεο για το *Hold My Hand* άρχισε το Σάββατο, 20 Νοεμβρίου στο Τάστιν, Καλιφόρνια. Στην ιστοσελίδα του Τζάκσον άρχισε ένα κάστινγκ, ενώ υπήρχε αναφορά που έλεγε ότι: «Ψάχνουμε για τους θαυμαστές του Τζάκσον όλων των ηλικιών που θέλουν να λάβουν μέρος στο γεγονός». Στις 30 Νοεμβρίου 2010, η τελική εκδοχή του *Much Too Soon* κυκλοφόρησε και ανακοινώθηκε ότι θα ήταν διαθέσιμο στο iTunes Ping για 1 εβδομάδα. Στις 3 Δεκεμβρίου 2010, η κωμικός Έλεν ΝτιΤζένερις παρουσίασε για πρώτη φορά το *Hollywood Tonight* στο *[[The Ellen DeGeneres Show]]*. Στις 6 Δεκεμβρίου 2010 η Όπρα Γουίνφρεϊ παρουσίασε για πρώτη φορά τα τραγούδια *Keep Your Head Up* και *Monster*. Στις 7 Δεκεμβρίου 2010, η τελική εκδοχή του *[[(I Can't Make It) Another Day]]* κυκλοφόρησε για 1 εβδομάδα στο iTunes Ping.

Στις 8 Δεκεμβρίου 2010, ολόκληρο το άλμπουμ *Michael* κυκλοφόρησε στην επίσημη ιστοσελίδα του Τζάκσον για ανεπίσημη πρεμιέρα. Η Sony Music είχε listening party για το άλμπουμ στο Roseland Ballroom στις 13 Δεκεμβρίου. Την Παρασκευή, 10 Δεκεμβρίου 2010, μια αφίσα 29.070 τετραγωνικών ποδιών (2,701 m2) για το *Michael* ανεγέρθηκε στο Rectory Farm στο Μίντλσεξ, το οποίο μπήκε στο Βιβλίο για τα Ρεκόρ Γκίνες ως η μεγαλύτερη αφίσα στον κόσμο, κάνοντας το *Michael* το 4ο άλμπουμ του Τζάκσον που μπαίνει στο Βιβλίο για τα Ρεκόρ Γκίνες και το πρώτο ρεκόρ που πέτυχε μετά θάνατον. Η αφίσα, η οποία φτιάχτηκε από PVC και ζυγίζει 1 τόνο, χρειάστηκε 3 ώρες για να τοποθετηθεί και είναι 3.000 μέτρα λιγότερα από τους κύριους διαδρόμους του Χίθροου. Η αφίσα έμεινε στη θέση μέχρι τις 23 Δεκεμβρίου, ενώ αργότερα διέσχισε, δια θαλάσσης, την Ευρώπη.

Το *[[Hollywood Tonight]]* ήταν το δεύτερο επίσημο single, το οποίο κυκλοφόρησε στην Ιταλία στις 11 Φεβρουαρίου 2011, και στην Πολωνία στις 14 Φεβρουαρίου 2011. Το *[[Behind the Mask (τραγούδι)|Behind the Mask]]*, το τρίτο single του άλμπουμ κυκλοφόρησε στη Γαλλία τον Φεβρουάριο του 2011. Σε μια ανακοίνωση, που έγινε αργότερα στην ιστοσελίδα του Τζάκσον, το *Behind the Mask* θα κυκλοφορήσει ως radio single σε χώρες συμπεριλαμβανομένου και των ΗΠΑ, του Καναδά, της Ιαπωνίας και της Γαλλίας. Το *Hollywood Tonight* θα κυκλοφορήσει ως radio single στον υπόλοιπο κόσμο. Αλλά, το τραγούδι κυκλοφόρησε στους ραδιοφωνικούς σταθμούς US urban και urban AC στις 5 Απριλίου 2011.

## Συζητήσεις

Η αυθεντικότητα των *Breaking News*, *Keep Your Head Up*, και *Monster*, κομμάτια που αποδίδονται στους Τζάκσον, Έντι Κάσο και Τζέιμς Πορτ και είχαν ηχογραφηθεί στη βάση του Κάσο το 2007, βρίσκεται υπό αμφισβήτηση. Υπήρξαν αμφιβολίες για το αν τα φωνητικά άνηκαν στον Τζάκσον, αναφορικά από την Κάθριν Τζάκσον και τα δύο μεγαλύτερα παιδιά του Τζάκσον, καθώς και από την αδερφή του Τζάκσον, Λα Τόγια Τζάκσον, τα ανίψια του T.J., Τάζ, και Τάριλ, και από πολλούς θαυμαστές του. Ο αδερφός του Τζάκσον, Ράντι Τζάκσον, δημοσίευσε αρκετά μηνύματα για το άλμπουμ στο Twitter δηλώνοντας ότι η οικογένεια του Τζάκσον δεν είχε δικαίωμα να μπει στο στούντιο του πριν ολοκληρωθεί το άλμπουμ. Σύμφωνα με τον Ράντι, όταν ο Τέντι Ράιλι του έπαιξε μερικά κομμάτια, «Αμέσως είπα ότι δεν είναι η φωνή του αδερφού μου». Σε μια δήλωση, η Sony Music Group  δήλωσε ότι «μετά από έρευνα που κάναμε και ερωτήσεις σε όσους ήταν στο στούντιο με τον Μάικλ, είμαστε σίγουροι ότι τα φωνητικά είναι δικά του». Ο παραγωγός Τέντι Ράιλι, ο Φράνκ Ντιλέο και η διαθήκη του Τζάκσον υποστηρίζουν τους ισχυρισμούς της Sony για την αυθεντικότητα των φωνητικών. Ο Τέντι Ρίλεϊ που δούλεψε στα κομμάτια *Hollywood Tonight*, *Monster* και *Breaking News*, ισχυρίζεται ότι «έχει γίνει επεξεργασία στη φωνή, και για αυτό υπήρξαν διαφωνίες για την αυθεντικότητα της φωνής του». Ο Ρίλεϊ επίσης ισχυρίζεται ότι «Μαζί με τη Melodyne επεξεργαστήκαμε τα φωνητικά. Απολογούμαστε για αυτό, αλλά ακούγετε τον αληθινό Μάικλ Τζάκσον». Κατά την κυκλοφορία του άλμπουμ, ο δικηγόρος του Τζο Τζάκσον, πατέρα του Τζάκσον, είπε ότι «ο Μάικλ δεν θα ήθελε ποτέ να κυκλοφόρησε ένα ατέλειωτο υλικό». Ο Will.i.am, ο οποίος συνεργάστηκε με τον Τζάκσον πριν τον θάνατο του, επίσης κριτικάρει την κυκλοφορία, λέγοντας ότι ήταν «ασέβεια» να κυκλοφορήσει ένα ατέλειωτο υλικό πριν να δώσει την ευλογία του ο Τζάκσον.

Ο Τζέισον Μαλάχι, ο οποίος σημειώνεται ως ο πιθανός vocalist στα *Breaking News*, *Keep Your Head Up* και *Monster* καθώς και στα *All I Need* και *Stay*, είπε ότι δεν συμμετείχε στις ηχογραφήσεις. Στις 16 Ιανουαρίου 2011, μια δήλωση που εμφανίστηκε στη σελίδα του Μαλάχι στο Facebook αναφέρει ότι ο Μαλάχι ήταν ο vocalist στα τραγούδια, χαρακτηρίζοντας το ως η «εξομολόγηση» του. Αργότερα ισχυρίστηκε στο MySpace  ότι το Facebook και η επίσημη του ιστοσελίδα του δέχθηκαν επίθεση χάκερ. Ο Θαντ Νάουντερ, μάνατζερ του Μαχάλι, αργότερα είπε στο TMZ ότι «κάποιος έκανε μια σελίδα στο Facebook στο όνομα του Τζέισον. Ο Τζέισον θέλει τους ανθρώπους να ξέρουν ότι δεν τραγούδησε καμία λέξη στο άλμπουμ».

## Εμπορική επιτυχία

Το άλμπουμ έκανε το ντεμπούτο στην 1η θέση στη Γερμανία, πουλώντας 85.000 αντίτυπα στην πρώτη εβδομάδα κυκλοφορίας του. Το άλμπουμ επίσης έκανε το ντεμπούτο του στην 1η θέση στην Αυστρία, στην Ιταλία, στην Ολλανδία και στη Σουηδία. Στις ΗΠΑ, το *Michael* έκανε το ντεμπούτο του στην 3η θέση στο ''Billboard'' 200 πουλώντας 228.000 αντίτυπα στην πρώτη εβδομάδα κυκλοφορίας του, ενώ στη δεύτερη εβδομάδα πώλησε 150.000 αντίτυπα, αλλά τις επόμενες εβδομάδες, πώλησε 27.000 αντίτυπα, 18.000 αντίτυπα και τότε 11.000 αντίτυπα για τέλη της εβδομάδας της 16ης Ιανουαρίου 2011. Το άλμπουμ έκανε το ντεμπούτο του στην 5η θέση στη Γαλλία, με πωλήσεις 26.689 αντίτυπα την πρώτη εβδομάδα κυκλοφορίας του. Στη Δανία, το άλμπουμ έκανε το ντεμπούτο του στην 4η θέση με πωλήσεις 4.936 αντίτυπα στην πρώτη εβδομάδα κυκλοφορίας του. Στις 19 Δεκεμβρίου 2010, το άλμπουμ έκανε το ντεμπούτο του στην 4η θέση στο Ηνωμένο Βασίλειο με πωλήσεις 113.000 αντίτυπα, και ήταν το μεγαλύτερο ντεμπούτο του Μάικλ Τζάκσον μετά το *[[Dangerous (άλμπουμ)|Dangerous]]*, το οποίο κυκλοφόρησε 20 χρόνια νωρίτερα. Στις ΗΠΑ, το άλμπουμ πώλησε σε 5 εβδομάδες 434.000 αντίτυπα, αλλά απέτυχε να ανταγωνιστεί με το *This Is It*, το οποίο πώλησε 890.000 αντίτυπα σε 5 εβδομάδες. Την ίδια εβδομάδα έγινε πλατινένιο από τη RIAA, καθώς πώλησε 1 εκατομμύρια αντίτυπα.

Το άλμπουμ έγινε πλατινένιο σε 17 χώρες συμπεριλαμβανομένου του Ηνωμένου Βασιλείου, της Γερμανίας, της Γαλλίας (2x), της Ιταλίας (2x), της Ισπανίας, της Δανίας, της Πολωνίας, της Ρωσίας (2x), της Αυστρίας, του Βελγίου, της Τσεχίας (5x), του Καναδά, της Ινδίας (2x), της Κίνας, της Ταϊβάν, της Κορέας και της Μέσης Ανατολή. Το *Michael* είναι τώρα χρυσό σε χώρες όπως η Αυστραλία, η Νέα Ζηλανδία, η Βραζιλία, η Ιαπωνία, το Χονγκ Κονγκ, η Ινδονησία, η Μαλαισία, οι Φιλιππίνες, η Σιγκαπούρη, η Φινλανδία, η Ελλάδα, η Ουγγαρία, η Ιρλανδία, η Πορτογαλία, η Ολλανδία, η Νορβηγία, η Πορτογαλία και η Σουηδία.

## Κριτική

Το *Michael* έλαβε ανάμεικτες γνώμες από πολλούς μουσικούς κριτικούς. Το Metacritic, το οποίο βαθμολογεί από τα 100, έδωσε στο άλμπουμ 54 βαθμούς, βασισμένο σε 19 αξιολογήσεις, με «ανάμεικτες κριτικές». Παρά τον σκεπτικισμό των πολυμέσων και κάποιων διαφωνιών στην οικογένεια του Τζάκσον, το *Michael* έλαβε καλύτερες κριτικές από ότι αναμενόταν. Ο Τζο Βόγκελ της *[[Huffington Post]]* δήλωσε ότι «το άλμπουμ περιέχει πολύ εντυπωσιακό νέο υλικό. Η ιδιοφυΐα του Μάικλ, οι συνήθειες του, οι εμμονές του και η ευελιξία του βρίσκονται σε κάθε στροφή. Ποιος άλλος μπορεί να κινηθεί τόσο απρόσκοπτα από τον κοινωνικό ύμνο στο floor burner, από το fleet hip hop στην κοσμική ροκ, από το vintage funk στη folk ballad;». Ο Ντάν Μάρτιον του *[[NME]]* δήλωσε ότι το άλμπουμ ήταν ευχάριστο αλλά δήλωσε ότι «αν αυτό το αρκετά αξιοπρεπές άλμπουμ είναι το καλύτερο της δέσμης, τα πράγματα θα είναι χειρότερα από δω και πέρα». Ο Νέιλ ΜακΚόρμικ της *[[The Daily Telegraph|The Telegraph]]* δήλωσε ότι το άλμπουμ ήταν εξαιρετικό και ότι «Είναι καλύτερο από ότι κανένας μπορούσε να περιμένει. Ο Τζάκσον έχει επιτέλους το comeback που λαχταρούσε». Ο Τζόντι Ρόσεν της *[[Rolling Stone]]* δήλωσε ότι το άλμπουμ «δεν ήταν άλμπουμ του Μάικλ Τζάκσον», και ο Τζάκσον «δεν θα κυκλοφορούσε κάτι τέτοιο όπως αυτό το απάνθισμα, μια συλλογή από outtakes και outlines», αλλά «είναι μια γεύση ενός χαρίσματος ενός άνδρα που μπορεί να κάνει συναρπαστικό το *Michael*». Η Λιχ Γκρίνμπλατ της *[[Entertainment Weekly]]* δήλωσε ότι «σίγουρα δεν είναι προσβολή για το όνομα του», ενώ η *The New York Times* είπε ότι «ποικιλία γνωστών χαρακτηριστικών που προσφέρει ο Τζάκσον: έμπνευση, αγάπη, αγανάκτηση και παράνοια». Η Κίττι Εμπάιρ της *[[The Observer]]* είπε ότι ο Τζάκσον ακούγεται «πιο φιλικό, πιο αδύνατο και με περισσότερα εφέ» από τα κλασσικά κομμάτια όπως το *[[Billie Jean]]*. Χαρακτήρισε το άλμπουμ ως «συνονθύλευμα αποδόσεων και sods που κάνει απλά τους συν-συγγραφείς του» αλλά ξεχώρισε το «ανεμοδαρμένο» και «ανέμελες» *(I Like) The Way That You Love Me* και το «εριστικό» *Hollywood Tonight* για έπαινο. Το *[[Reno Gazette-Journal]]* έδωσε στο άλμπουμ 3 αστέρια από τα 4. Η Νίμα Μπανιάμερ του Contactmusic.com έδωσε στο άλμπουμ 4 αστέρια από τα 5 και δήλωσε ότι το *Michael* φαίνεται να έχει ακόμα την ικανότητα να παραβιάζει αδιάβαστα ύφη. Δεν θα ήταν αξιοπρεπές άλμπουμ για τον Τζάκσον αν δεν ήταν περικυκλωμένο από διαφωνίες. Το *Breaking News* είναι μεγάλο κομμάτι που δείχνει την ιδεοληψία των μέσων με την εικόνα της ποπ - ειρωνικά το κομμάτι περικυκλώθηκε από διαφωνίες καθώς οι θαυμαστέ του Τζάκσον ισχυρίζονται ότι δεν είναι τα φωνητικά δεν ανήκουν στον Τζάκσον.

## Κατάλογος κομματιών

(*) Συμπαραγωγός

## Τσαρτ και βραβεία

### Τσαρτ

### Βραβεία

### Τσαρτ για τέλη του έτους

## Ημερομηνίες κυκλοφορίας

## Παραπομπές



## Εξωτερικοί σύνδεσμοι

* *[http://www.metacritic.com/music/michael/critic-reviews Michael]* at Metacritic
* Επίσημη ιστοσελίδα του Μάικλ Τζάκσον

Κατηγορία:Απανθίσματα του Μάικλ Τζάκσον